**OBRAZLOŽENJE**

**I PRAVNA OSNOVA ZA DONOŠENJE AKTA**

Pravna osnova za donošenje akta sadržana je u članku 15. stavku 2. Zakona o zaštiti od požara („Narodne novine“ broj 92/10 i 114/22), članku 48. stavku 1. alineji 2. i 3. Zakona o sustavu civilne zaštite („Narodne novine“ broj 82/15, 118/18, 31/20, 20/21 i 114/22) i članku 39. Statuta Grada Pula-Pola (Službene novine – Bollettino ufficiale Pula-Pola broj 7/09, 16/09, 12/11, 01/13, 2/18, 2/20, 4/21 i 5/21-pročišćeni tekst).

**II RAZLOZI ZA DONOŠENJE AKTA**

Člankom 15. stavkom 2. Zakona o zaštiti od požara propisana je obveza jedinice lokalne samouprave da za svoje područje donese Odluku o planu, programu i načinu upoznavanja s opasnostima od požara. Člankom 48. stavkom 1. alinejom 2. i 3. propisane su preventivne aktivnosti u sustavu civilne zaštite koje obuhvaćaju jačanje svijesti građana, ranjivih i posebnih ciljanih društvenih skupina o opasnostima i mjerama za zaštitu te korištenje broja 112 kao i odgoj i obrazovanje djece o specifičnim sadržajima na temelju postojećih ili posebnih programa.

Predloženim aktom objedinjuju se preventivne aktivnosti iz područja zaštite od požara odnosno civilne zaštite u smislu obveze donošenja Plana i Programa upoznavanja stanovništva o opasnostima, događajima koji prethode nastanku opasnosti, radnjama koje treba poduzeti kada se opasan događaj dogodi te preventivnim mjerama koje za cilj imaju sprječavanje nastajanja opasnih događaja iz područja zaštite od požara i civilne zaštite. Po donošenju ovog akta, Gradonačelnik Grada Pula-Pola u obvezi je donijeti prethodno navedeni Plan i Program u predloženim rokovima, u kojima je potrebno odrediti na koji način će stanovništvo biti obaviješteno o spomenutim opasnostima i mjerama, konkretan sadržaj, količinu potrebne edukacije kao i organizacije odnosno udruge koje će provoditi potrebnu edukaciju.

Sukladno članku 11. Zakona o pravu na pristup informacijama („Narodne novine“ broj 25/13, 85/15 i 69/22), Grad Pula-Pola provesti će savjetovanje sa zainteresiranom javnošću s ciljem upoznavanja šire javnosti te pribavljanja mišljenja, primjedbi i prijedloga o nacrtu prijedloga ovog akta.

**III PRIJEDLOG AKTA**

Tekst prijedloga akta dostavlja se u prilogu.

**IV PROCJENA POTREBNIH FINANCIJSKIH SREDSTAVA ZA PROVEDBU AKTA**

Za provedbu ovog akta osigurana su financijska sredstva u Proračunu Grada Pula-Pola za 2024. godinu.

**p.o. PROČELNIK**

**Nebojša Nikolić, univ. mag. iur.**